**ΕΚΘΕΣΗ ΔΡΑΣΤΗΡΙΟΤΗΤΩΝ ΣΤΗΝ ΑΓΓΛΙΑ ΣΤΑ ΠΛΑΙΣΙΑ ΤΟΥ ERASMUS+**

**Στοιχεία των συμμετεχόντων εκπ/κών**

Ονοματεπώνυμο: Ρούσσου Μαρία / Κυριάκος Κυριτσόπουλος

Κλάδος: ΠΕ 06/ ΠΕ 70

**Στοιχεία του φορέα (σχολική μονάδα)**

Επωνυμία συμμετέχοντος οργανισμού:49ο Δ.Σχ.Πατρών

Ταχ. Διεύθυνση:Παρ.Αυστραλίας 41

Τηλέφωνο:2610421256

e-mail:mail@49dim-patras.ach.sch.gr

**Στοιχεία της Δραστηριότητας**

Αριθμός Σύμβασης: 2014-1-UK01-KA201-000219\_5

Τίτλος Προγράμματος: **ΤΗΕ Β.E.S.T. Project-Be Enterprising ,Succeed Together**

Αριθμός Συνεργαζόμενων Χωρών:7

Χώρες Εταίροι: Αγγλία, Μάλτα, Ιταλία, Πολωνία, Εσθονία, Νορβηγία και Ελλάδα.

Συντονίστρια Χώρα (και Επωνυμία Φορέα): Αγγλία-

Διάρκεια Προγράμματος:2 έτη

Έναρξη Προγράμματος:1/9/2014

Προβλεπόμενος αριθμός επισκέψεων:6

Αριθμός Επίσκεψης που πραγματοποιήθηκε: 2η

Τοποθεσία όπου πραγματοποιήθηκε η επίσκεψη (πόλη/χώρα):Coventry,Αγγλία

Ημερομηνίες της επίσκεψης από…18/5/2015 έως 23/5/2015

Γλώσσα εργασίας:Αγγλικά

Υπεύθυνος Σύνταξης της Έκθεσης Δραστηριοτήτων: Ρούσσου Μαρία

**ΚΥΡΙΑΚΗ 17 ΜΑΪΟΥ 2015**

Μετάβαση από την Πάτρα στο Coventry.

**ΔΕΥΤΕΡΑ 18 ΜΑΪΟΥ 2015**

Μετά την άφιξή μας στο χώρο του Howes Primary School και την τελετή υποδοχής που παρέθεσε η διοργανώτρια χώρα (Αγγλία) προς τιμήν των υπολοίπων έξι εταίρων (Ελλάδα, Εσθονία, Ιταλία, Μάλτα, Νορβηγία, Πολωνία) ξεκίνησαν οι εργασίες της συνάντησης. Η ατζέντα περιείχε μια σειρά θεμάτων, τα οποία αφορούσαν τόσο στην αξιολόγηση των πεπραγμένων όσο και στο σχεδιασμό και την οργάνωση των μελλοντικών δράσεων. Συγκεκριμένα συζητήθηκαν:

* Τα αποτελέσματα της έρευνας σχετικά με τα πιο δημοφιλή επαγγέλματα σε κάθε χώρα.
* Ο τρόπος που αποδεικνύεται η απονομή βεβαιώσεων εθελοντικής εργασίας και απόκτησης επαγγελματικής εμπειρίας.
* Η περιγραφή και ανάλυση των δραστηριοτήτων για τη διεξαγωγή του παζαριού των επαγγελμάτων, καθώς και συζήτηση για τον τρόπο αξιολόγησής του.
* Ο τρόπος επίτευξης του αναστοχασμού εκ μέρους των μαθητών σε σχέση με τα βήματα που οδηγούν στην επίτευξη του στόχου τους.
* Η πραγματοποίηση συνεντεύξεων επαγγελματιών.
* Η προετοιμασία της εκπαιδευτικής δραστηριότητας στη Νορβηγία σε σχέση με το σχεδιασμό και τη δημιουργία μιας επιχείρησης.

Μετά την αποχώρηση από το χώρο του σχολείου ακολούθησε ελεύθερος χρόνος για περιήγηση στο Coventry και επιστροφή στο ξενοδοχείο.

**ΤΡΙΤΗ 19 ΜΑΪΟΥ 2015**

Η ημέρα ξεκίνησε με τη μετάβασή μας στο δημοτικό σχολείο Howes Primary School. Κατά τη διάρκεια των εργασιών της δεύτερης συνάντησης των συντονιστών συζητήθηκαν τα ακόλουθα θέματα:

* Αξιολόγηση της ιστοσελίδας του προγράμματος, επίλυση τεχνικών ζητημάτων και ενημέρωσή της με ανάρτηση των έργων που πραγματοποιήθηκαν από κάθε χώρα.
* Αξιολόγηση της πρώτης χρονιάς πραγματοποίησης του προγράμματος και συζήτηση για την έκθεση που θα υποβληθεί στις Εθνικές Υπηρεσίες.
* Διευκρίνιση λεπτομερειών για τη μετακίνηση στη Σικελία (μεταφορά και διαμονή).
* Διευκρίνιση λεπτομερειών για τη μετακίνηση στη Νορβηγία (μεταφορά, διαμονή, δραστηριότητες).
* Αξιολόγηση των έργων που έχουν αναρτηθεί στην πλατφόρμα του e-twinning, επίλυση τεχνικών ζητημάτων κι ενημέρωσή της με τα νέα έργα.

Μετά την ολοκλήρωση των εργασιών ακολούθησε και συζήτηση με φοιτητές και φοιτήτριες μεταπτυχιακού προγράμματος για την ανταλλαγή απόψεων σχετικά με τη διδασκαλία ξένων γλωσσών στο βρετανικό εκπαιδευτικό σύστημα.

Μετά την αποχώρηση από το χώρο του σχολείου ακολούθησε ελεύθερος χρόνος, δείπνο και επιστροφή στο ξενοδοχείο.

**ΤΕΤΑΡΤΗ 20 ΜΑΪΟΥ 2015**

Συγκέντρωση στο χώρο του σχολείου για τη μετάβασή μας στο Stratford-upon-Avon, όπου περιηγηθήκαμε στα μέρη όπου έζησε ο William Shakespeare. Επιστροφή στο ξενοδοχείο.

**ΠΕΜΠΤΗ 21 ΜΑΪΟΥ 2015**

Πραγματοποίηση του παζαριού επαγγελμάτων (Job Fair) με τη συμμετοχή όλων των εκπαιδευτικών του προγράμματος, καθώς και γονέων και εκπαιδευτικών όμορων σχολείων. Μετά το τέλος της εκδήλωσης ακολούθησε παραδοσιακό τσάι με τη συμμετοχή των μαθητών/μαθητριών και τοπικών φορέων της εκπαίδευσης. Το απόγευμα πραγματοποιήθηκε παραδοσιακός χορός (Barn Dance) και δείπνο με το παραδοσιακό τους έδεσμα fish and chips. Επιστροφή στο ξενοδοχείο.

**ΠΑΡΑΣΚΕΥΗ 22 ΜΑΪΟΥ 2015**

Μονοήμερη εκδρομή από το Coventry προς το Λονδίνο. Πραγματοποίηση πικ-νικ σε πάρκο και περιήγηση στα πιο σημαντικά αξιοθέατα (London Eye, Picadilly Circus, Trafalgar Square, Buckingham Palace, Covent Garden, British Museum), καθώς και στην πρωθυπουργική κατοικία. Επιστροφή στο ξενοδοχείο.

**ΣΑΒΒΑΤΟ 23 ΜΑΪΟΥ 2015**

Επιστροφή στην Πάτρα.